Joan Vinyoli prosista

Tue, 15 Oct 2024 10:00:00 +0000

Grandíssim poeta, Joan Vinyoli va escriure també narracions i proses poètiques durant molts anys, però la majoria van quedar inèdites i arraconades al seu arxiu. La investigadora Georgina Torra les ha rescatat del Fons Vinyoli de l'Arxiu Comarcal de la Selva i, un cop endreçades, les publica ara gràcies a L'Avenç. Hi ha textos d'adolescència que interessaran sobretot als lectors més vinyolians, però també narracions madures que poden atrapar un públic més ampli. Agraït, l'Adolf Beltran ha comentat aquestes "Proses" amb la seva rescatadora, Georgina Torra.