Del "Mataplanetes" a "Thornhill"

Tue, 11 Jan 2022 10:59:00 +0000

Adolf Beltran ens proposa dos llibres il·lustrats prou diferents. El primer és "En Blai, la Iseia i el Mataplanetes" del francès Claude Ponti, a Club Editor. És una obra de gran format amb una atenció molt fina pels detalls, una llengua juganera que Adrià Pujol sap traslladar molt bé al català, al servei d'una història plena de sensibilitat ecològica. L'altra proposta és "Thornhill", de Pam Smy, a Blackie Books. Marina Espasa ha traduït molt bé aquesta novel·la d'una obscuritat gòtica, on els elements sobrenaturals no fan tanta por com l'assetjament psicològic. La versió en castellà és de Rebeca González Izquierdo.