Martin Amis des de dins

Sat, 01 Oct 2022 06:59:00 +0000

Què és "Des de dins", de Martin Amis? Una novel·la, unes memòries, un enfilall de relats i opinions contundents? En tot cas, una celebració de la vida que pivota sobre un amor de joventut i tres amics morts: el poeta Philip Larkin, l'assagista Christopher Hitchens i el novel·lista Saul Bellow. La divagació d'Amis pel passat inclou des de la crítica a la revolució sexual dels 70 fins a consells d'escriptura o l'anàlisi del sistema de salut nord-americà o la política israeliana. L'Adolf Beltran celebra el talent enorme d'Amis i també la traducció esplèndida que n'ha fet Ferran Ràfols Gesa per a Anagrama.