"Mosaic", Víctor Català en primera persona

Tue, 21 Sep 2021 09:59:00 +0000

Caterina Albert recorda la infantesa en aquesta col·lecció de peces breus publicades ja en part el 1946 però ara amb l'afegitó de disset inèdits recuperats per Blanca Llum Vidal i Agnès Prats. Hi ha molta poesia però també violència, en aquest retrat fragmentari d'un món en què les criatures eren menystingudes i sovint maltractades. Aquella escena en què el pare llança la Caterina per terra i li trenca dues costelles. L'Adolf Beltran agraeix que Club Editor afegeixi un altre volum a la biblioteca de la gran, molt gran, Víctor Català.